**Par Pasaules Antidopinga aģentūras 2015.gada Pasaules Antidopinga kodeksa pieņemšanu projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir noteikt, ka Pasaules Antidopinga aģentūras 2015.gada kodekss (turpmāk –Kodekss) ar šiem noteikumiem tiek pieņemts un apstiprināts. Kodeksa pieņemšanu nodrošina Latvijas Antidopinga birojs un tas koordinē Kodeksā paredzēto saistību izpildi.  Projekts stāsies spēkā atbilstoši Oficiālo publikāciju un tiesiskās informācijas likuma 7.panta otrajai daļai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta iekārtas likuma  31. panta pirmās daļas 2.punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veselības ministrija, pamatojoties uz Sporta likuma 11.1 panta pirmo daļu, 11.3 panta sesto daļu, 11.4 panta sesto daļu, kā arī Ministru kabineta protokollēmumu (16.01.2018. prot. Nr.3., 21.§) ir izstrādājusi Ministru kabineta noteikumu projektu “Nacionālie antidopinga noteikumi”, kas paredz regulēt antidopinga jomu Latvijā, pamatojoties uz Kodeksā noteiktajām prasībām un kārtību.  Tāpēc, lai nodrošinātu atbilstošu antidopinga prasību pārņemšanu un ieviešanu, noteikums projekts paredz, ka ar to tiks pieņemts un apstiprināts Kodekss. Paredzēto saistību izpildi koordinē Latvijas Antidopinga birojs.  Attiecīgi Ministru kabineta sēdes protokollēmums paredz, ka noteikumu projekts tiek sagatavots parakstīšanai un Latvijas Antidopinga birojam uzdots nodrošināt pievienošanos Kodeksam. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Antidopinga birojs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Antidopinga biroju, kā arī sportistus, sporta darbiniekus, sportista vai sporta darbinieka sporta organizācijas, nepilngadīgo sportistu likumiskos pārstāvjus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētās normas nemainīs līdzšinējo kārtību, jo tiek pārņemts 2005.gada 19.oktobra Starptautiskās konvencijas pret dopingu sportā un 1989.gada 16.novembra Eiropas Padomes Antidopinga konvencijas Nr.135 noteiktās normas attiecībā uz sportistu un sporta darbinieku antidopinga noteikumu pārkāpumu, kas tiek izmantoti Biroja darbā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projektu izskatīt vienlaikus ar Ministru kabineta noteikumu projektu “Nacionālie antidopinga noteikumi”. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta sabiedriskā apspriede notiks 2019.gada 15.maijā un par to informācija ievietota Veselības ministrijas mājas lapas sadaļā „Sabiedrības līdzdalība, Sabiedriskā apspriede”. |
| 2. | Sabiedrības līdzdalība projekta izstrādē | Noteikumu projekta sabiedriskajā apspriedē piedalījās Latvijas Sporta federācijas pārstāvis. |
| 3. | Sabiedrības līdzdalības rezultāti | Par šo noteikumu projektu priekšlikumi vai iebildumi netika saņemti un attiecīgi projektā netika veiktas izmaiņas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Birojs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ietekmēs Latvijas Antidopinga biroja darbu, kuram tiks uzdots pievienoties Kodeksam. Vienlaikus papildus slogs uz pārvaldes funkcijām netiks radīts, ņemot vērā, ka Latvijas Antidopinga birojs jau šobrīd strādā atbilstoši antidopinga 2005. gada 19.oktobra Starptautiskajai konvencijai pret dopingu sportā un 1989.gada 16.novembra Eiropas Padomes Antidopinga konvencijai Nr. 135. |
| 3. | Cita informācija | Noteikumu projekts izskatīt vienlaikus ar Ministru kabineta noteikumu projektu “Nacionālie antidopinga noteikumi”. |

Veselības ministre I. Viņķele

Vīza: Valsts sekretāre D. Mūrmane-Umbraško

Piķele, 67876075

lasma.pikele@mk.gov.lv